สวัสดีค่ะ คุณ หนูมีอาการมีเลือดออกทางช่องคลอดเป็นสีน้ำตาลเข้มค่อนไปทางสีดำ เป็นมา 2 วันติดกันแล้ว ไม่มีกลิ่น มีอาการปวดท้องนิดๆ ค่ะประจำเดือนมาล่าสุดวันที่ 28-12-61 ถึง 1 -1-62 ค่ะ อยากทราบว่าอาการนี้มันเกิดขึ้นเพราะอะไร และมีวิธีรักษาอย่างไรบ้างตอนนี้กังวลมากๆค่ะมีลูก 2 คน ทำหมันมาแล้ว เคยตกเลือดมา 2 ครั้ง ติดๆกัน มีอาาการปวดท้องน้อยบ่อยๆค่ะ เคยเข้าตรวจมะเร็งปากมดลูกโดยใช้สิทธิประกันสังคมแล้ว เมื่อไม่นานมานี้ ผลออกมาปกติค่ะรบกวนวินิจฉัยสิ่งที่หนูกำลังเป็นให้ด้วยค่า กังวลใจค่ะขอบพระมากๆค่ะ
สวัสดีค่ะ การที่มีเลือดออกผิดปกติจากช่องคลอด ไม่ว่าจะเป็น เลือดออกผิดปกติกลางรอบเดือน หรือ เลือดออกหลังจากการที่มีเพศสัมพันธ์ หรือ รอบเดือนมาไม่สม่ำเสมอ อาจเกิดความผิดปกติได้ค่ะเนื่องจากรอบเดือนควรมาตรงตามรอบค่ะ อาจคลาดเคลื่อนได้บ้าง ในช่วง 24-38 วัน เเละไม่ควรมีเลือดออกกระปริบกระปรอยกลางรอบเดือนค่ะทั้งนี้ อาจเกิดได้จากหลายสาเหตุค่ะ ซึ่งถ้าได้รับการตรวจคัดกรองมะเร็งปากมดลูกไปแล้ว เเละผลปกติ อาจเกิดได้จากสาเหตุอื่นค่ะ เช่นการติดเชื้อที่ปากมดลูก การติดเชื้อในอุ้งเชิงกราน ภาวะไข่ไม่ตกตามรอบเดือน หรือการมีติ่งเนื้อที่ปากมดลูกหรือในโพรงมดลูกค่ะ หรือระบบฮอร์โมนแปรปรวนซึ่งเป็นสาเหตุที่สามารถเเก้ไขได้ค่ะ เเนะนำให้กลับไปพบสูตินรีเเพทย์ในช่วงที่ยังมีเลือดออกค่ะ เพื่อหาสาเหตุอย่างละเอียดค่ะ